**4-րդ կրթական հարթակ**

 **24-րդ շաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** Անհրաժեշտությանդեպքումուխտիտեքստընորիցմեկնաբանել։

**Գրականություն- «Առաջին ծիրանենին», Վ**արժ կարդալ, կարողանալ սեփական բառերով վերարտադրել, և պատասխանել հետևյալ հարցերին․

* Ինչպե՞ս պատահեց, որ ծիրանի կորիզը մնաց Մասիսի վրա։
* Ի՞նչ մտածեց Նոյը, երբ տեսավ ծաղկած ծիրանենին լեռան վրա։
* Թորգոմը ինչու՞ որոշեց ծիրանի կորիզներ տնկել ամբողջ երկրի տարածքում։
* Ինչպե՞ս անվանեցին Հայոց աշխարհը, երբ ծիրանենիները շատացան։

 **Բառագիտություն**

* **Վերհիշել հետևյալ բառերի բացատրությունը․**
* Ուրվագծվել- պատկերվել, երևալ
* Արմատակալել- արմատներ գցել, աճեցնել
* Ճաճանչ- շող, ճառագաըթ
* Ծիրանուտ- ծիրանի այգի։
* **Վերհիշել հետևյալ բառերի հոմանիշները․**
* Զրույց- խոսակցություն
* Կատար- գագաթ
* Զեփյուռ- մեղմ քամի
* Փսփսալ- շշնջալ։
* **Վերհիշել հետևյալ բառերի հականիշները․**
* Ցամաք- ջրային տարածք
* Գտնել-կորցնել
* Շարունակել- դադարել
* Մոտ-հեռու
* Հաճելի- տհաճ։

* **Վերհիշել հետևյալ բառերի ուղղագրությունը՝** ճեղք, արև, խշշալ, դեռ, վայելել։
* **Քերականություն- Նախադասության տեսակները։ Պարզ նախադասություն։**
* **Մշակույթ- Արարատ լեռ**

Սահուն կարդալ դասանյութը , վերարտադրել սեփական խոսքերով և պատասխանել հարցերին:

* Որտե՞ղ է գտնվում Արարատ լեռը։
* Քանի՞ գագաթ ունի Արարատ լեռը և ինչպե՞ս են կոչվում դրանք։
* Ինչու՞ են Արարատին Մասիս անվանում։
* Ինչու՞ է Արարատ լեռը հիշատակվում Աստվածաշնչում։
* Իչպիսի՞ նշանակություն ունի Արարատ լեռը հայերիս համար։
* Ի՞նչ է ասել Եղիշե Չարենցը Մասիսի մասին։
* Ի՞նչ է ասել Պարույր Սևակը Մասիսի մասին։
* Ի՞նչ է ասել Հովհաննես Շիրազը Մասիսի մասին։
* Նշված բանաստեղծություններից մեկը սովորիր անգիր։
* Գրիր կարճ պատմություն Արարատի մասին։

**Նոր դաս**

* **Գրականություն****-** **«Ամենատխրալին և ամենաուրախալին»,** էջ 113
* **Բառագիտություն** - թեմատիկ բառերի բացատրություն, ուղղագրություն, թեմատիկ հոմանիշներ և հականիշներ
* **Քերականո****ւթյուն-****Օժանդակ բայեր և դրանց խոնարհումը։**
* **Մշակույթ-** **Հայաստանի Հանրապետության Զինանշանը**

**Գրականություն –** Դասարանում կարդալ և վերլուծել **«Ամենատխրալին և ամենաուրախալին»** դասանյութը։ Հանձնարարել վարժ կարդալ, կարողանալ սեփական բառերով վերարտադրել, և պատասխանել հետևյալ հարցերին․

* Ի՞նչ թեմաներից էին խոսում ուսուցիչը և աշակերտները դասի ընթացքում։
* Ո՞րն էր ամենատխրալի բանը։ Ինչու՞։
* Ո՞րն էր ամենաուրախալի բանը։ Ինչու՞։

**Բառագիտություն**

* Սովորել հետևյալ բառերի բացատրությունները․
* Դիմել- խոսքը ուղղել ինչ-որ մեկին
* Մռայլվել- տխրել
* Բերկրանք- ուրախություն
* Հառաչել- տխրությունից խորը հոգոց հանել
* Ոտքի ցատկեց- թռավ ոտքի կանգնեց։
* Սովորել հետևյալ բառերի հոմանիշները
* Առույգ- ուրախ
* Այժմ- հիմա
* Բացականչել- ասել, գոռալ
* Ակամա-ինքնաբերաբար։
* Սովորել հետևյալ բառերի հականիշները․
* Տխրություն- ուրախություն
* Լացել- ծիծաղել
* Մթնեց- լուսացավ
* Ընկավ- բարձրացավ
* Ամենամեծ- ամենափոքր։
* **Ուղղագրություն -** Սովորել տրված բառերի **ուղղագրությունը****՝**  երբեմն, որևէ, ողջ, ձայն, մռայլ։

**Քերականություն*****-*** **Օժանդակ բայեր և դրանց խոնարհումը։**

Բայերը նախադասության մեջ օգտագործվելուց փոփոխությունների են ենթարկվում։ Օրինակ՝

* + Չենք ասում – «Ես ***խաղալ*** դրսում»։ Ասում ենք – «Ես ***խաղում եմ*** դրսում»։

Բայի այն փոփոխությունը, որով արտահայտվում են գործողության կատարման եղանակը, ժամանակը, դեմքը և թիվը, կոչվում է **խոնարհում:**

Օժանդակ բայը խոնարհվում է երկու ժամանակով՝ **ներկա և անցյալ, ունի բոլոր դեմքերը, եզակի և հոգնակի թիվ, դրական և ժխտական ձևեր։** Օրինակ՝

* + Ես երգում եմ
	+ Դու երգում ես
	+ Նա երգում է
	+ Մենք երգում ենք
	+ Դուք երգում եք
	+ Նրանք երգում են
	+ Ես երգում էի
	+ Դու երգում էիր
	+ Նա երգում էր
	+ Մենք երգում էինք
	+ Դուք երգում էիք
	+ Նրանք երգում էին

Ներկա ժամանակի օժանդակ բայերը գրվում են ***ե***-ով, բացի **եզակի երրորդ դեմքից**, այսպես՝ ***եմ, ես, է, ենք, եք, են:***

Ժխտական խոնարհման դեպքում ***չ*** մասնիկը դրվում է օժանդակ բայի վրա, որը բոլոր դեմքերում և թվերում հանդես է գալիս նույն ձևով, բացի եզակի երրորդ դեմքից, որը լինում է՝ ***չի,*** այսպես՝ ***չեմ, չես, չի, չենք, չեք, չեն:*** Օրինակ**՝**

* Ես չեմ գրում
* Դու չես գրում
* Նա չի գրում
* Մենք չենք գրում
* Դուք չեք գրում
* Նրանք չեն գրում

Անցյալ ժամանակի օժանդակ բայերը գրվում են ***է***-ով: Դրական խոնարհումը լինում է՝ ***էի, էիր, էր, էինք, էիք, էին,***ժխտական խոնարհումը՝ ***չէի, չէիր, չէր, չէինք, չէիք, չէին:***

* + Ես չէի գրում
	+ Դու չէիր գրում
	+ Նա չէր գրում
	+ Մենք չէինք գրում
	+ Դուք չէիք գրում
	+ Նրանք չէին գրում

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար*․**

* Ո՞րն է կոչվում խոնարհում։
* Օժանդակը բայը խոնարհվելով՝ ի՞նչ է տալիս բային։
* Ինչպե՞ս են գրվում ներկա ժամանակի օժանդակ բայերը։
* Ինչպե՞ս է կազմվում ներկա ժամանակի ժխտական խոնարհումը։
* Ինչպե՞ս է կազմվում անցյալ ժամանակի ժխտական խոնարհումը։

**Առաջադրանքներ**

**1****. Տրված օժանդակ բայերը գրել անցյալ ժամանակաձևում և կազմել նախադասություններ․**

* եմ ——, ——————————————
* ես ——, ——————————————
* է ——, ——————————————
* ենք ——, ——————————————
* եք ——, ——————————————
* են ——, ——————————————

**2. Ժխտական խոնարհում ստացած բայերից ընդգծել այն բայերը, որոնք սխալ են գրված․**

 Չէի, չէնք, չէմ, չես, չեր, չէինք, չեին, չէնք, չեն, չէիք։

**Մշակույթ*****-*** **Հայաստանի Հանրապետության զինանշանը**

Հայաստանի Հանրապետության զինանշանը Հայաստանի Հանրապետության պետական խորհրդանշաններից է։ Հայաստանի Հանրապետության զինանշանն է՝ կենտրոնում՝ վահանի վրա պատկերված են Արարատ լեռը՝ Նոյյան տապանով և պատմական Հայաստանի թագավորություններից չորսի՝ վերևից ձախ՝ Բագրատունիների, վերևից աջ՝ Արշակունիների, ներքևից ձախ՝ Արտաշիսյանների, ներքևից աջ՝ Ռուբինյանների զինանշանները։

Վահանը պահում են արծիվը (ձախից) և առյուծը (աջից), որոնք խորհրդանշում են ոգու, իշխանության, աննկունության և արիության ուժը։ Իսկ վահանից ներքև պատկերված են սուր, որը խորհրդանշում է հայ ժողովրդի պայքարը հանուն ազատության և անկախության․ ճյուղ, հասկերի խուրձ, շղթա և ժապավեն որոնք էլ խորհրդանշում են հայ ժողովրդի ստեղծարար տաղանդը և խաղաղասիրությունը։։ Հայաստանի Հանրապետության զինանշանի հիմնական գույնն է ոսկեգույնը, պատմական Հայաստանի թագավորություններինը՝ վերևից ձախ՝ կարմիր, վերևից աջ՝ կապույտ, ներքևից ձախ՝ կապույտ, ներքևից աջ՝ կարմիր և կենտրոնում՝ վահանի վրա պատկերված Արարատ լեռը՝ նարնջագույն։ Նշված գույները խորհրդանշում են Հայաստանի Հանրապետության դրոշի գույները։

**Հարցեր և առաջադրանքներ**

* Ի՞նչ է պատկերված Հայաստանի Հանրապետության զինանշանը վրա։
* Առանձին-առանձին ներկայացնել, թե ի՞նչ են խորհրդանշում զինանշանի վրա պատկերված յուրաքանչյուր պատկեր։
* Ո՞րն է ՀՀ զինանշանը հիմնական գույնը։
* Ի՞նչ են խորհրդանշում զինանշանի վրայի մյուս գույները։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ դասանյութը , վերարտադրել սեփական խոսքերով և պատասխանել դասավերջի հարցերին։
* Քերականական նյութն ամրապնդել վարժությունների միջոցով և բերել օրինակներ։
* Մասնակցել խմբային աշխատանքներին։